Callum O'Dowda

Callum Joshua Ryan O'Dowda (sündinud 23. aprillil 1995 Kidlingtonis) on Inglismaal sündinud Iirimaa jalgpallur, kes mängib vasaku äärepoolkaitsjana Inglismaa esiliigaklubis Cardiff City ja Iirimaa jalgpallikoondises.

Ta alustas klubikarjääri Oxford Unitedis. Klubi põhimeeskonnas debüteeris ta Inglismaa tugevuselt kolmandas liigas hooajal 2013/14.

Aastatel 2016–2022 mängis O'Dowda Inglismaa esiliigaklubis Bristol City.

2022. aasta juunis sõlmis ta kolmeaastase lepingu Cardiff Cityga."Done Deal | Callum O’Dowda joins Cardiff City". cardiffcityfc.co.uk. 8.6.2022. Vaadatud 18.8.2022

Tänu sellele, et tema vanaisa oli iirlane, sai O'Dowda õiguse koondises Iirimaad esindada. Aastatel 2015–2016 mängis ta 11 korral Iirimaa kuni 21-aastaste koondises. Iirimaa põhikoondises tegi ta debüüdi 31. mail 2016 mängus Valgevene vastu.

 Viited 

Kategooria:Iirimaa jalgpallurid
Kategooria:Bristol City FC mängijad
Kategooria:Cardiff City FC jalgpallurid
Kategooria:The Championshipi mängijad
Kategooria:league Two mängijad
Kategooria:Sündinud 1995